Document ID: 31993R3453

ΚΑΝΟΝΙΣΜΟΣ (ΕΚ) αριθ. 3453/93 ΤΗΣ ΕΠΙΤΡΟΠΗΣ της 16ης Δεκεμβρίου 1993 για την τροποποίηση του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές κονσερβών καλλιεργουμένων μανιταριών που κατάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί των μέτρων που εφαρμόζονται κατά την εισαγωγή μανιταριών του είδους Agaricus spp. που υπάγονται στους κωδικούς ΣΟ ex 0711 90 40, 2003 10 20 και 2003 10 30 (1), όπως τροποποιήθηκε από τον κανονισμό (ΕΟΚ) αριθ. 1122/92 (2),
Εκτιμώντας:
ότι στο άρθρο 5 παράγραφος 4 του κανονισμού (ΕΟΚ) αριθ. 1707/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3516/92 (4), προβλέπονται οι λεπτομέρειες κατανομής της συνολικής ποσότητας που αναφέρεται στο άρθρο 3 του κανονισμού (ΕΟΚ) αριθ. 1796/81, μεταξύ των παραδοσιακών εισαγωγέων και των νέων εισαγωγέων- ότι πρέπει, για να διασφαλισθεί μια δίκαια κατανομή των χορηγουμένων ποσοτήτων, η κατανομή αυτή να γίνεται όχι συνολικά αλλά για καθεμία από τις δύο ομάδες χωρών, την Πολωνία αφενός και τις άλλες χώρες αφετέρου- ότι πρέπει να προβλεφθεί ότι οι ποσότητες που είναι ακόμη διαθέσιμες στις 15 Οκτωβρίου ενός έτους να μπορούν να κατανέμονται αδιαφόρως στις δύο ομάδες επιχειρηματιών, προκειμένου να διευκολυνθεί η αρίστη χρησιμοποίηση των εν λόγω ποσοτήτων- ότι πρέπει συνεπώς να τροποποιηθεί ο κανονισμός (ΕΟΚ) αριθ. 1707/90, από την αρχή της περιόδου 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 4, του κανονισμού (ΕΟΚ) αριθ. 1707/90 αντικαθίσταται από το ακόλουθο κείμενο:
"4. Καθεμία από τις δύο ποσότητες, εκείνη που κατανέμεται στην Πολωνία δυνάμει του άρθρου 3 παράγραφος 2 του κανονισμού (ΕΟΚ) αριθ. 1796/81, αφενός, και εκείνη που κατανέμεται στις άλλες χώρες δυνάμει του άρθρου 3 παράγραφος 3 του ιδίου κανονισμού αφετέρου, κατανέμεται:
α) έως 80 % στους επιχειρηματίες που έχουν λάβει τα πιστοποιητικά εισαγωγής κατά τη διάρκεια των τριών προηγουμένων ημερολογιακών ετών-
β) έως 20 % στους άλλους επιχειρηματίες.
Εντούτοις, η ποσότητα που είναι ακόμη διαθέσιμη στις 15 Οκτωβρίου κατανέμεται αδιαφόρως στις δύο ομάδες επιχειρηματιών."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1993.

Labels: 3
17
5